62020TJ0127_INF
2021 m. rugsėjo 15 d. Bendrojo Teismo (ketvirtoji kolegija) sprendimas
Prancūzija / ECHA
(Byla T‑127/20)
„REACH – Medžiagų vertinimas – Aliuminio chloridas – Bazinis aliuminio chloridas – Aliuminio sulfatas – ECHA sprendimai, kuriuose prašoma pateikti papildomos informacijos – Reglamento (EB) Nr. 1907/2006 46 straipsnio 1 dalis – Apeliacinei komisijai pateikta apeliacija – Motyvų, pagrindžiančių apeliacinės komisijos sprendimą, daugis – Motyvai, kurie gali pateisinti priimtą sprendimą – Ieškinio pagrindų, nukreiptų prieš kitus motyvus, neveiksmingumas“
1.
Ieškinys dėl panaikinimo – Pagrindai – Pagrindai ir prieštaravimai, negalintys lemti ginčijamo akto panaikinimo – Netinkamos priemonės
(SESV 263 straipsnis)
(žr. 32 punktą)
2.
Ieškinys dėl panaikinimo – Dalykas – Sprendimas, grindžiamas keliais pagrindais, iš kurių pakanka bent vieno, kad jo rezoliucinė dalis būtų pagrįsta – Tokio sprendimo panaikinimas – Sąlygos
(SESV 263 straipsnis)
(žr. 33 punktą)
3.
Teismo procesas – Ieškinys – Formos reikalavimai – Pagrindų, kuriais remiamasi, santrauka – Nagrinėjimas „ex officio“ – Bendrojo Teismo „ex officio“ atliekamas pagrindo, susijusio su ginčijamo sprendimo teisėtumu iš esmės, kurio ieškovė nepateikė, nagrinėjimas – Neįtraukimas
(SESV 263 straipsnis; Teisingumo Teismo statuto 21 straipsnio pirma pastraipa ir 53 straipsnio pirma pastraipa; Bendrojo Teismo procedūros reglamento 76 straipsnio d punktas)
(žr. 35 punktą)
4.
Teisės aktų derinimas – Cheminių medžiagų registracija, įvertinimas ir autorizacija – REACH reglamentas – Įvertinimo procedūra – Europos cheminių medžiagų agentūros (ECHA) sprendimas, kuriuo ji prašo papildomos informacijos medžiagai įvertinti – Būtinybė atlikti prašomą papildomą tyrimą – ECHA tenkanti įrodinėjimo pareiga – Apimtis – Proporcingumo principo paisymas – Pareiga tiksliai identifikuoti medžiagą ar medžiagas, nurodytas prašyme pateikti papildomos informacijos
(Europos Parlamento ir Tarybos reglamento Nr. 1907/2006 66 konstatuojamoji dalis ir 46 straipsnis)
(žr. 37–39, 43–46, 51, 52, 57, 62 punktus)
Dalykas
SESV 263 straipsniu grindžiamas prašymas panaikinti 2019 m. gruodžio 17 d. ECHA apeliacinės komisijos sprendimą, kuriuo panaikinti trys 2017 m. gruodžio 21 d. ECHA sprendimai, kuriuose pareiškėjų prašoma atlikti naujus bandymus siekiant įvertinti aliuminio chloridą, bazinį aliuminio chloridą ir aliuminio sulfatą (sujungtos bylos A‑003‑2018, A‑004‑2018 ir A‑005‑2018).
Rezoliucinė dalis
1.
Atmesti ieškinį.
2.
Prancūzijos Respublika padengia savo bei Europos cheminių medžiagų agentūros (ECHA), Kemira Oyj ir Grace Silica GmbH patirtas bylinėjimosi išlaidas.
3.
Vokietijos Federacinė Respublika padengia savo bylinėjimosi išlaidas.